Diari Oficial de la Generalitat Valenciana


Sumari del DOGV 4430, del 31-01-2003 (2003/1033)

DECRET 6/2003, de 28 de gener, del Consell de la Generalitat, pel qual s'autoritza l'adscripció de la Facultat de Ciències Humanes i de l'Educació Edetània a la Universitat Miguel Hernández, d'Elx.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4430

Data del DOGV
:   31-01-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/1033


Data del document
:   28-01-2003

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Universitat Miguel Hernández
    * universitat
    * ensenyament privat
    * legislació
    * centre d'ensenyament

DECRET 6/2003, de 28 de gener, del Consell de la Generalitat, pel qual s'autoritza l'adscripció de la Facultat de Ciències Humanes i de l'Educació Edetània a la Universitat Miguel Hernández, d'Elx. [2003/X1033]
  
La Universitat Miguel Hernández, d'Elx, ha sol·licitat l'autorització de l'adscripció a esta de la Facultat de Ciències Humanes i de l'Educació Edetània, la titularitat de la qual es de la Fundació Agrupació Edetània.
  
La proposta ha sigut formulada pel Consell Econòmic de la Universitat Miguel Hernández, d'Elx, i consta en l'expedient el preceptiu conveni d'adscripció. Així mateix, ha conegut la proposta d'adscripció el Consell Interuniversitari de la Comunitat Valenciana, en funcions del Consell Valencià d'Universitats, en la seua sessió del dia 5 de novembre del 2002.
  
Per això, vista la Llei Orgànica 6/2001, de 21 de desembre, d'Universitats, el Reial Decret 557/1991, de 12 d'abril, sobre creació i reconeiximent d'universitats i centres universitaris, i l'Orde de 12 de maig de 1997, de la Conselleria de Cultura, Educació i Ciència, de regulació de l'adscripció a universitats públiques de centres docents d'ensenyança superior, a proposta del conseller de Cultura i Educació, i després de la deliberació del Consell de la Generalitat, en la reunió del dia 28 de gener de 2003,
  
DECRETE
  
Article 1
  
Autoritzar l'adscripció a la Universitat Miguel Hernández, d'Elx, de la Facultat de Ciències Humanes i de l'Educació Edetània, de la Fundació Agrupació Edetània, sítia en el carrer Sagrat Cor, núm. 5, de Godella, i la implantació de les ensenyances conduents a l'obtenció dels títols oficials de llicenciat en Ciències de l'Activitat Física i l'Esport, llicenciat en Psicopedagogia, llicenciat en Antropologia Social i Cultural, llicenciat en Psicologia i llicenciat en Ciències del Mar.
  
Article 2
  
La posada en funcionament de les ensenyances, la implantació de les quals s'acorda pel present decret, serà autoritzada pel conseller de Cultura i Educació, després de comprovar que s'han complit els compromisos adquirits per l'entitat titular en l'expedient de referència i que han sigut homologats pel Govern els títols oficials que expedirà el centre, d'acord amb el que establix l'article 35 de la Llei Orgànica 6/2001, de 21 de desembre, d'Universitats, i el Reial Decret 1496/1987, de 6 de novembre, sobre obtenció, expedició i homologació de títols universitaris.
  
DISPOSICIONS FINALS
  
Primera
  
Es faculta el conseller de Cultura i Educació per a dictar les disposicions necessàries per al compliment i l'execució del que disposa el present decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 28 de gener de 2003
  
El president de la Generalitat,
  
JOSÉ LUIS OLIVAS MARTÍNEZ
  
El conseller de Cultura i Educació,
  
MANUEL TARANCÓN FANDOS